
ประกาศองค์การบริหารส่วนตำบลท่าซอม
เรื่อง  ประกาศรายชื่อผู้มีสิทธิเข้าสอบคัดเลือกเพื่อแต่งตั้งพนักงานส่วนตำบลสายงาน
ผู้บริหารให้ดำรงตำแหน่งบริหารต่างสายงานขององค์การบริหารส่วนตำบลท่าซอม 
ตำแหน่ง รองปลัดองค์การบริหารส่วนตำบล (นักบริหารงาน อบต.๖)
……………………………………………………


ตามที่องค์การบริหารส่วนตำบลท่าซอม อำเภอหัวไทร จังหวัดนครศรีธรรมราช ประกาศรับสมัครสอบคัดเลือกเพื่อแต่งตั้งพนักงานส่วนตำบลสายงานผู้บริหารให้ดำรงตำแหน่งบริหารต่างสายงานขององค์การบริหารส่วนตำบลท่าซอม ตำแหน่ง รองปลัดองค์การบริหารส่วนตำบล (นักบริหารงาน อบต.๖) ลงวันที่ ๑๕  มกราคม ๒๕๕๘ นั้น


บัดนี้ สิ้นสุดระยะเวลาการรับสมัครดังกล่าวแล้ว  อาศัยอำนาจตามความในข้อ ๙๔ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ปี ๒๕๔๕ และแก้ไขเพิ่มเติมถึงปัจจุบัน  ลงวันที่ ๑๘ ธันวาคม ๒๕๕๕ ประกอบกับมติคณะกรรมการสอบคัดเลือกเพื่อแต่งตั้งพนักงานส่วนตำบลสายงานผู้บริหารให้ดำรงตำแหน่งบริหารต่างสายงานขององค์การบริหารส่วนตำบลท่าซอม ตำแหน่ง รองปลัดองค์การบริหารส่วนตำบล (นักบริหารงาน อบต.๖)                   ครั้งที่ ๒/๒๕๕๘ เมื่อวันที่ ๒๖ กุมภาพันธ์ ๒๕๕๘ จึงประกาศรายชื่อผู้มีสิทธิเข้าสอบคัดเลือกฯ ดังนี้ 


๑. รายชื่อผู้มีสิทธิเข้าสอบคัดเลือกฯ

	เลขประจำตัวสอบ
	ชื่อ – สกุล
	ตำแหน่งปัจจุบัน
	สังกัด
	หมายเหตุ

	๐๐๑

	นายสิทธิวุฒิ ทรัพย์แก้ว
	หัวหน้าสำนักปลัด อบต.
(นักบริหารงานทั่วไป ๖) 
	อบต.ท่าซอม
 อำเภอหัวไทร 
จังหวัดนครศรีธรรมราช
	




๒.  กำหนดวัน เวลา สถานที่ในการสอบคัดเลือกฯ
กำหนดการสอบคัดเลือกในวันเสาร์ที่ ๑๔ มีนาคม ๒๕๕๘ ตั้งแต่เวลา ๐๙.๐๐ น. เป็นต้นไป
ทั้งนี้ การตรวจสอบคุณสมบัติรวมทั้งเงื่อนไขในการสมัครสอบ และการประกาศรายชื่อผู้มีสิทธิสอบ
ข้างต้นนี้  ได้ตรวจสอบเอกสารตามข้อเท็จจริงที่ผู้สมัครสอบได้ยื่นและรับรองตนเองในใบสมัครสอบว่าเป็นผู้มีคุณสมบัติครบถ้วนตามประกาศรับสมัครสอบ ดังนั้น หากปรากฏภายหลังว่าผู้สมัครสอบรายใดมีคุณสมบัติไม่ตรงตามประกาศรับสมัครสอบ จะถือว่าผู้สมัครสอบรายนั้นเป็นผู้ที่ไม่มีสิทธิเข้าสอบและเป็นผู้ขาดคุณสมบัติในการสอบคัดเลือกฯ ครั้งนี้


จึงประกาศให้ทราบโดยทั่วกัน
ประกาศ  ณ  วันที่  ๒๗  กุมภาพันธ์  พ.ศ.๒๕๕๘
(นายธรรมนูญ ดีทองอ่อน)
นายกองค์การบริหารส่วนตำบลท่าซอม


































































